Maliar Meleagra

[náhľad|Dinoidný [červenofigúrová keramika|červenofigúrový volútový kratér s podstavcom, J. Paul Getty Museum 87.AE.93, Los Angeles]]
**Maliar Meleagra** je konvenčné meno gréckeho maliara červenofigúrových váz, pôsobiaceho v prvých desaťročiach 4. storočia pred Kr.

Maliar Meleagra, o niečo mladší súčasník Maliara Talóa a Maliara Pronoma, je pomenovaný podľa zobrazenia Meleagra (s Atalantou) na najmenej štyroch jeho rukou zdobených dielach: volútovom kratéri vo Viedni (Kunsthistorisches Museum 158), dvoch amforách s hrdlom v Aténach (National Archaeological Museum 15113) a Toronte (Royal Ontario Museum 388) a kalichovom kráteri vo Würzburgu (Martin von Wagner Museum L522 ). Celkovo je mu pripísaných 104 diel na rôznych tvaroch nádob od kratérov a amfor až po pelikai, kalpides, taniere a kylikes (zdobil napr. kylikes typu B s vysokou nôžkou, alebo v spolupráci s Terstským maliarom variáciu kyliku bez stopky s nízkou nôžkou) Väčšinou zobrazoval mytologické scény (najmä dionýzske), niektoré sú z prostredia palaistry a na jeho väčších vázach sú postavy zobrazené v niekoľkých úrovniach. Možno pracoval v Aténach, ale väčšina jeho váz sa našla na území Talianska.
 
Jedným z jeho najznámejších diel je červenofigúrový *dinoidný* (telo pripomína dinos) volútový kráter s „podstavcom“, ktorý sa nachádza v Múzeu J. Paula Gettyho v Los Angeles (ev. č. 87.AE.93). Táto váza je prepychovou kombináciou neskoroklasickej reliéfnej výzdoby, zlátenia a vysoko rafinovanej červenofigúrovej maľby. To, že bola vyrobená s cieľom zámerne napodobniť kovové nádoby, čiastočne naznačuje ryhované telo, pozlátený olivový veniec okolo ramena vázy a kvetinová a figurálna výzdoba obmedzená na hrdlo a základňu (podstavec). Na prednej strane hrdla kratéra leží Adonis, manžel Afrodity, bohyne lásky, na pohovke prikrytej prepracovane vyšívanými textíliami. Keď si Adonis uväzuje okolo hlavy stuhu, Eros mu ponúka tanier jedla. Keďže Adonis strávil časť každého roka s Afroditou na vrchu Olymp a časť s Persefonou v podsvetí, bohyne sú umiestnené so svojimi sprievodkyňami po oboch jeho stranách. Scéna so symposia na zadnej strane hrdla nádoby zobrazuje smrteľnú (a menej luxusnú) verziu tejto scény. Každý pár sa tu oddáva pôžitkom a veselosti. Aj podstavec je bohato zdobený lovcami a mýtickými postavami, Dionýzom a jeho spoločníkmi a ďalšími božstvami.
 

Meleager Painter - ARV 1410 14 - Meleager and Atalante - Eros with athletes- Würzburg MvWM L 522 - 07.jpg|Atický červenofigúrový kalichový kratér, zobrazuje Meleagra a Atalantu, cca 400 – 390 pred Kr., Martin von Wagner Museum L 522, Würzburg
Meleager Painter - ARV 1408 1 - dance before oriental king - Meleager and Atalante - Wien KHM AS IV 158 - 04.jpg|Atický červenofigúrový volutový kratér, so scénou s Meleagrom a Atalantou, Kunsthistorisches Museum 158, Viedeň
Meleager Painter - ARV 1411 39 - Meleager and Atalante - youths - Athens NAM 15113 - 05.jpg|Atická červenofigúrová neck-amfora, zobrazuje Meleagra a Atalantu, National Archaeological Museum 15113, Atény
Terracotta hydria- kalpis (water jar) MET DP117042.jpg|Atický červenofigúrový kalpis, Poseidón a Amymóna s Amfitrítou, Afroditou, Dionýzom, satyrmi a menádami, Metropolitan Museum of Art 56.171.56, New York
Meleager Painter - ARV 1414 89 - Dionysos with Ariadne and Eros - Dionysos with satyrs and maenads - London BM 1867-0508-1221 - 06.jpg|Atický červenofigúrový kylix (bez stopky), Dionýzos so satyrmi a menádami, British Museum E 129, Londýn

 
## Referencie

## Iné projekty

Kategória:Maliari starovekého Grécka